ഈ പൊന്നോമനകള്ക്ക് വേണം, 100 പശുക്കള് പാലുകറക്കുന്നതും പരിപാലിക്കുന്നതും ഈ കുട്ടികള് ആലപ്പുഴ: കുട്ടികള് കമ്ബ്യൂട്ടറിലും മൊബൈലിലും കളിച്ചുരസിക്കുമ്ബോള് ഈ കുഞ്ഞുസഹോദരങ്ങള്ക്ക് താത്പര്യം പശുപരിപാലനം. ഒരു വര്ഷം മുമ്ബ് അമ്മയും അമ്മൂമ്മയും വീട്ടിലില്ലാത്ത ദിവസം പശുക്കളെ കറന്ന എട്ടാം ക്ളാസുകാരന് അഭിഷേകും ആറാം ക്ളാസുകാരന് അഭിമന്യുവും ഇന്ന് നാടറിയുന്ന ക്ഷീരകര്ഷകര്. ശ്രീ ശങ്കരാ ഇംഗ്ളീഷ് മീഡിയം സ്കൂളില് പഠിക്കുന്ന ഇവരുടെ സ്വപ്നം 100 പശുക്കളുള്ള വലിയൊരു ഫാം. ചേര്ത്തല കുറുപ്പന്കുളങ്ങരയില് ബി.എസ്.എഫ് ജവാന് നെല്ലേലിവെളിയില് ഡി. അഭിലാഷിന്റെയും ഭൗമ്യതയുടെയും മക്കളായ പതിമൂന്നുകാരന് അഭിഷേകും പതിനൊന്നുകാരന് അഭിമന്യുവും സ്വയം ഏറ്റെടുത്തത് ഒന്നോരണ്ടോ പശുക്കളുടെ പരിപാലനമല്ല. പതിനേഴ് പശുക്കള്, അഞ്ച് ആട്ടിന്കുട്ടികള്, ഒരു ഡസനോളം കോഴികള്. പഠനത്തിലും ഇവര് മുന്നില്ത്തന്നെ. അഭിലാഷ് റിട്ടയര്മെന്റ് ജീവിതം സുരക്ഷിതമാക്കാന് അഞ്ചു വര്ഷംമുമ്ബ് ആരംഭിച്ച കന്നുകാലി വളര്ത്തല് മക്കള് ഏറ്റെടുക്കുകയായിരുന്നു.അഭിലാഷിന്റെ അഭാവത്തില് അമ്മ കുമാരിയും അച്ഛന് ധനവാനും ഭാര്യ ഭൗമ്യതയും ആയിരുന്നു കാലികളെ പരിപാലിച്ചിരുന്നത്. അടുത്ത വര്ഷം അഭിലാഷ് സ്വയം വിരമിച്ച് എത്തും. കൃഷി ദിനത്തില് കൃഷിമന്ത്രി നേരിട്ടെത്തി കഞ്ഞിക്കുഴി പഞ്ചായത്ത് സംഘടിപ്പിച്ച ചടങ്ങില് കുട്ടി കര്ഷകരെ ആദരിച്ചിരുന്നു. ജങ്കാര് വൈകിയതിനാല്! വൈക്കത്തെ കുടുംബവീട്ടിലേക്ക് പോയ അമ്മയും അമ്മൂമ്മയും ജങ്കാര് സര്വീസ് മുടങ്ങിയതിനാല് വരാന് വൈകി. നാലുമണിക്കുള്ളില് സൊസൈറ്റിയില് പാല് നല്കണം. അഭിഷേകും അഭിമന്യുവും കറവ മെഷീനുമെടുത്ത് തൊഴുത്തില് കയറി. ഓടിക്കിതച്ചെത്തിയ അമ്മമാര്ക്ക് മുന്നിലേക്ക് ഇരുവരും വച്ചുനീട്ടിയത് 20 ലിറ്ററോളം പാല്! പുതിയൊരു ജീവിതത്തിന്റെ തുടക്കം. എല്ലാം ചിട്ടയോടെ പുലര്ച്ചെ 5.30ന് കുളിച്ച് വിളക്കു കത്തിച്ച് ദിനചര്യ തുടങ്ങും സ്കൂളിലെ ഓണ്ലൈന് ക്ലാസ് രാവിലെ 6 മുതല് 8 വരെ ക്ലാസ് കഴിഞ്ഞാല് പ്രഭാത ഭക്ഷണം കഴിച്ച് തൊഴുത്തിലേക്ക് വെള്ളം നല്കി, അഴിച്ചുകെട്ടി കുളിപ്പിക്കും, തൊഴുത്ത് വൃത്തിയാക്കും വൈകിട്ട് മൂന്നരയോടെ 50 ലിറ്ററോളം പാല് കറന്നെടുക്കും. രാവിലത്തെ കറവ മുതിര്ന്നവര് ചെയ്യും രാത്രി 7ന് കാലികളെ തൊഴുത്തില് കെട്ടും ഹോംവര്ക്കും പഠിത്തവും കഴിഞ്ഞ് രാത്രി പത്തോടെ ഉറക്കം പശുക്കളുടെ എണ്ണം നൂറിലെത്തിക്കണം. വലിയ ഫാം ആരംഭിക്കണം അഭിഷേക്, അഭിമന്യു മക്കള് അപ്രതീക്ഷിതമായാണ് ചുമതലഏറ്റെടുത്തത്. അവരാണിപ്പോള് പ്രധാന കര്ഷകര്. ഭൗമ്യത, മാതാവ്